Райнер Мария Рилке
Плодът

Превод от немски: Петър Велчев, 1979

chitanka.info

То към стъблото тръгна от пръстта,

укри се в тишината му бездънна,

в цветчето, като пламък, заблестя

и пак в безмълвие потъна.

През лятото тъй дълго, дълго зря

в дървото с денонощно постоянство,

че пред стремителните му недра

отстъпи кроткото пространство.

Най-сетне в оня съвършен овал

жадуваният отдих го обгърна

и втурвайки се всред плода узрял.

То в своя център се завърна.

1924

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.